CELEX: 32020R2017
Language: sl
Date: 2020-12-09 00:00:00
Title: Izvedbena uredba Komisije (EU) 2020/2017 z dne 9. decembra 2020 o spremembi dela 2 Priloge k Izvedbeni uredbi (EU) 2018/878 glede vnosov za Združeno kraljestvo v zvezi s Severno Irsko (Besedilo velja za EGP)

10.12.2020   
               
               
                  SL
               
               
                  Uradni list Evropske unije
               
               
                  L 415/43
               
            
         IZVEDBENA UREDBA KOMISIJE (EU) 2020/2017
         z dne 9. decembra 2020
         o spremembi dela 2 Priloge k Izvedbeni uredbi (EU) 2018/878 glede vnosov za Združeno kraljestvo v zvezi s Severno Irsko
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 576/2013 Evropskega parlamenta in Sveta z dne 12. junija 2013 o netrgovskih premikih hišnih živali in razveljavitvi Uredbe (ES) št. 998/2003 (1) ter zlasti člena 20 Uredbe,
         ob upoštevanju naslednjega:
         
                     (1)
                  
                  
                     Delegirana uredba Komisije (EU) 2018/772 (2) določa pravila za uporabo preventivnih zdravstvenih ukrepov za nadzor okužbe z Echinococcus multilocularis pri psih, namenjenih za netrgovske premike na ozemlje ali dele ozemlja nekaterih držav članic. Zlasti člen 2 navedene delegirane uredbe določa pravila za kategorizacijo držav članic ali njihovih delov glede okužbe z Echinococcus multilocularis in ugotavlja pogoje, ki jih morajo države članice izpolnjevati, da ostanejo opravičene do uporabe navedenih preventivnih zdravstvenih ukrepov.
                  
               
                     (2)
                  
                  
                     V Izvedbeni uredbi Komisije (EU) 2018/878 (3) so navedene države članice ali del ozemelj držav članic, ki izpolnjujejo pravila za kategorizacijo glede okužbe z Echinococcus multilocularis, določena v Delegirani uredbi (EU) 2018/772. Seznam držav članic ali delov ozemlja držav članic, ki izpolnjujejo pravila za kategorizacijo iz člena 2(3) Delegirane uredbe (EU) 2018/772, je določen v delu 2 Priloge k Izvedbeni uredbi (EU) 2018/878.
                  
               
                     (3)
                  
                  
                     V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (sporazum o izstopu) ter zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, se Uredba (EU) št. 576/2013, kot tudi akti Komisije, ki na njej temeljijo, še naprej uporablja za Združeno kraljestvo in v njem v zvezi s Severno Irsko po koncu prehodnega obdobja.
                  
               
                     (4)
                  
                  
                     Celotno ozemlje Združenega kraljestva je trenutno navedeno v delu 2 Priloge k Izvedbeni uredbi (EU) 2018/878. Zato bi bilo treba spremeniti del 2 navedene priloge z nadomestitvijo vnosa, ki se nanaša na Združeno kraljestvo, z vnosom, ki se nanaša na Združeno kraljestvo v zvezi s Severno Irsko.
                  
               
                     (5)
                  
                  
                     Ker se prehodno obdobje iz sporazuma o izstopu konča 31. decembra 2020, bi se morala ta uredba uporabljati od 1. januarja 2021.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Del 2 Priloge k Izvedbeni uredbi (EU) 2018/878 se nadomesti z besedilom iz Priloge k tej uredbi.
         
         
            Člen 2
            Ta uredba začne veljati tretji dan po objavi v Uradnem listu Evropske unije.
            Uporablja se od 1. januarja 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 9. decembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 178, 28.6.2013, str. 1.
         
            (2)  Delegirana uredba Komisije (EU) 2018/772 z dne 21. novembra 2017 o dopolnitvi Uredbe (EU) št. 576/2013 Evropskega parlamenta in Sveta glede preventivnih zdravstvenih ukrepov za nadzor okužbe z Echinococcus multilocularis pri psih in razveljavitvi Delegirane uredbe (EU) št. 1152/2011 (UL L 130, 28.5.2018, str. 1).
         
            (3)  Izvedbena uredba Komisije (EU) 2018/878 z dne 18. junija 2018 o sprejetju seznama držav članic ali delov ozemlja držav članic, ki izpolnjujejo pravila za kategorizacijo iz člena 2(2) in (3) Delegirane uredbe (EU) 2018/772 o uporabi preventivnih zdravstvenih ukrepov za nadzor okužbe z Echinococcus multilocularis pri psih (UL L 155, 19.6.2018, str. 1).
      
      
         
            PRILOGA
            
               „DEL 2
               
                  Seznam držav članic
                   (*1)
                  ali delov ozemlja držav članic, ki izpolnjujejo pravila za kategorizacijo iz člena 2(3) Delegirane uredbe (EU) 2018/772
               
               
                            
                        
                        
                           
                              Oznaka
                           
                        
                        
                           
                              Celotno ozemlje/deli ozemlja
                           
                        
                     
                           Finska
                        
                        
                           FI
                        
                        
                           Celotno ozemlje
                        
                     
                           Irska
                        
                        
                           IE
                        
                        
                           Celotno ozemlje
                        
                     
                           Združeno kraljestvo (Severna Irska)
                        
                        
                           UK(NI)
                        
                        
                           Severna Irska
                        
                     
            
               (*1)  V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo ter zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, za namene te priloge sklici na države članice vključujejo Združeno kraljestvo v zvezi s Severno Irsko.““